Public procurement notice: Contract Notice
Published: 2024-10-17
Region: EL512
Contract type: Services
Procedure: Open procedure
CPV classification: 50112110 | 50114000: Repair and maintenance services of trucks | 50116100 | 50116500 | 50530000
Estimated value: 427419.35 EUR
Submission deadline: 2024-11-25
Award criteria: price

Technical requirements: Αντικείμενο της σύμβασης  είναι η επισκευή και συντήρηση των οχημάτων και
μηχανημάτων έργου του Δήμου Μύκης για το έτος 2025 και 2026, προϋπολογισμού 530.000 € 
(290.000 € από τον ΚΑ.30-6264.001 και 240.000 € από τον Κ.Α. 10-6263.001), που διανέμονται ισόποσα
στα δύο έτη 2025 και 2026, δηλαδή του προϋπολογισμού των οικονομικών ετών 2025 (265.000,00 €) και
(265.000,00 €) 2026.
λαμβάνοντας υπόψη την αντίστοιχη δαπάνη προηγούμενων ετών αλλά και την μεγάλη αύξηση των 
ανταλλακτικών και ενέργειας που έχει καταγραφεί.
Αναλυτικά:
Συντήρηση και επισκευή Μηχανημάτων Έργου (Μ/Ε): 200.000 €
Συντήρηση και επισκευή Φορτηγών και Επιβατικών Οχημάτων: 120.000 €
Συντήρηση και Επισκευή Ηλεκτρολογικών: 60.000 €
K.A.10-6263.001 30.000 €
K.A.30-6264.001 30.000 €
Επισκευή και συντήρηση ελαστικών (Βουλκανιζατέρ): 120.000 €
K.A.10-6263.001 60.000 €
K.A.30-6264.001 60.000 €
Συντήρηση βαφών οχημάτων:10.000,00€(Κ.Α. 10-6263.001)
Συντήρηση αμαξωμάτων οχημάτων:20.000,0€ (Κ.Α. 10-6263.001)
Αναλυτικά ανά κατηγορία απαιτείται:
 Α. Συντήρηση και Επισκευή Μηχανημάτων Έργου (Μ/Ε)
Οι εργασίες που προβλέπονται να γίνουν είναι οι εξής:
 α. Η τακτική συντήρηση όπως αναφέρεται στο Τεχνικό Εγχειρίδιο των Μ/Ε (ανεξαρτήτου εργοστασίου κατασκευής), 
β. Επισκευή κάθε είδους βλάβης και ότι άλλο προκύψει που είναι απαραίτητο για την καλή λειτουργία των 
Μ/Ε. Στην παραπάνω δαπάνη συμπεριλαμβάνονται τα υλικά και τα ανταλλακτικά που θα 
χρησιμοποιηθούν για την τακτική συντήρηση και την επισκευή των Μ/Ε. 
Aκόμη επί ποινή αποκλεισμού πρέπει να διαθέτει σχετική άδεια λειτουργίας που θα καλύπτει του εξής 
κωδικούς δραστηριότητας : ΣΤΑΚΟΔ 2008 33.12, 28.12.16
Τα αναλώσιμα αφορούν όλους τους τύπους του εξοπλισμού των μηχανημάτων έργου. 
Β. Συντήρηση και Επισκευή Φορτηγών και Επιβατικών Οχημάτων. 
Οι εργασίες που προβλέπονται να γίνουν είναι οι εξής: 
α. Η τακτική συντήρηση όπως αναφέρεται στο Τεχνικό Εγχειρίδιο των Φορτηγών και των Επιβατικών 
Οχημάτων (ανεξαρτήτου εργοστασίου κατασκευής).
 β. Επισκευή κάθε είδους βλάβης που αφορά τα πνευματικά και υδραυλικά μέρη, στο σύστημα 
διεύθυνσης, ανάρτησης, ενεργητικής και παθητικής προστασίας, στα μηχανικά μέρη και ότι άλλο 
προκύψει που είναι απαραίτητο για την καλή λειτουργία των Φορτηγών και των Επιβατικών Οχημάτων. 
Στην παραπάνω δαπάνη συμπεριλαμβάνονται τα υλικά και τα ανταλλακτικά που θα χρησιμοποιηθούν για 
την τακτική συντήρηση και την επισκευή των φορτηγών και των Επιβατικών Οχημάτων.
Τα αναλώσιμα αφορούν όλους τους τύπους του εξοπλισμού των φορτηγών και επιβατικών οχημάτων .
 Γ. Συντήρηση και Επισκευή Ηλεκτρολογικών- Ηλεκτρονικών συστημάτων 
Οι εργασίες που προβλέπονται να γίνουν θα είναι οι εξής: 
Επισκευή και συντήρηση όλων των ηλεκτρολογικών και ηλεκτρονικών συστημάτων των Οχημάτων
(Μηχανημάτων Έργου Φορτηγών και Επιβατικών Οχημάτων ) του Δήμου.
 Στην παραπάνω δαπάνη συμπεριλαμβάνονται και τα υλικά και τα ανταλλακτικά που θα 
χρησιμοποιηθούν. 
Δ. Επισκευή και συντήρηση ελαστικών (Βουλκανιζατέρ)
Οι εργασίες που προβλέπονται να γίνουν θα είναι οι εξής: 
Επισκευή και συντήρηση των ελαστικών, ευθυγράμμιση, ζυγοστάθμιση κλπ., όλων των Οχημάτων του 
Δήμου και αντικατάσταση αυτών όταν δεν επιδέχονται επισκευή και όταν κρίνεται από την Υπηρεσία. Στην 
παραπάνω δαπάνη συμπεριλαμβάνονται και τα υλικά και τα ανταλλακτικά που θα χρησιμοποιηθούν. 
Ιδιαίτερα για τα ελαστικά των Οχημάτων αναφέρονται τα εξής:
 1.Θα πρέπει να είναι καινούργια και αμεταχείριστα. 
2. Η προσφορά θα δίνεται για ελαστικά που να επιφέρουν την μέγιστη αξιοπιστία στο φρενάρισμα τόσο σε 
στεγνό δρόμο όσο και σε βρεγμένο και να είναι σύμφωνα με τα ευρωπαϊκά και διεθνή πρότυπα για 
ασφάλεια και ανθεκτικότητα. 
Ο προμηθευτής θα αναγράφει τους όρους και το χρόνο εγγύησης των ελαστικών που προσφέρει.
Ε. Συντήρηση και Επισκευή Αμαξωμάτων (φανοποιός)
Οι εργασίες που προβλέπονται να γίνουν θα είναι οι εξής: Επισκευή και συντήρηση των αμαξωμάτων 
συστημάτων των οχημάτων (Φορτηγών και Επιβατικών Οχημάτων ) του Δήμου. Στην παραπάνω δαπάνη 
συμπεριλαμβάνονται και τα υλικά και τα ανταλλακτικά που θα χρησιμοποιηθούν. 
ΣΤ. Συντήρηση και Επισκευή Βαφών (βαφείο) 
Οι εργασίες που προβλέπονται να γίνουν θα είναι οι εξής: Επισκευή και συντήρηση των βαφών των 
οχημάτων (Βαφείο οχημάτων ) του Δήμου.
Κριτήριο ανάθεσης  της Σύμβασης είναι η πλέον συμφέρουσα από οικονομική άποψη προσφορά: βάσει τιμής  
Οι προσφορές υποβάλλονται με βάση τις απαιτήσεις που ορίζονται στο άρθρο 1.3 της Διακήρυξης για  όλες τις περιγραφόμενες υπηρεσίες  ανά ομάδα/ τμήμα. 
Δεν επιτρέπονται εναλλακτικές προσφορές.
Η ένωση οικονομικών φορέων υποβάλλει κοινή προσφορά, η οποία υπογράφεται υποχρεωτικά ηλεκτρονικά είτε από όλους τους οικονομικούς φορείς που αποτελούν την ένωση, είτε από εκπρόσωπό τους νομίμως εξουσιοδοτημένο. Στην προσφορά, απαραιτήτως πρέπει να προσδιορίζεται η έκταση και το είδος της συμμετοχής του (συμπεριλαμβανομένης της κατανομής αμοιβής μεταξύ τους) κάθε μέλους της ένωσης, καθώς και ο εκπρόσωπος/συντονιστής αυτής .Η εν λόγω δήλωση περιλαμβάνεται καταρχήν στο ΕΕΕΣ (Μέρος ΙΙ. Ενότητα Α) που μπορεί να διευκρινίζεται στη συνοδευτική αυτού υπεύθυνη δήλωση που δύνανται να υποβάλλουν τα μέλη της ένωσης και η εξουσιοδότηση χορηγείται με πρόσφορο έγγραφο παροχής πληρεξουσιότητας, (ιδιωτικό συμφωνητικό σύστασης ένωσης οικονομικών φορέων/ ορισμού κοινού εκπροσώπου τους, ή αντίστοιχα πρακτικά των διοικητικών συμβουλίων των μελών της ένωσης), το οποίο (έγγραφο) πρέπει να υποβάλλεται με την προσφορά
Οι οικονομικοί φορείς μπορούν να αποσύρουν την προσφορά τους, πριν την καταληκτική ημερομηνία υποβολής προσφοράς, χωρίς να απαιτείται έγκριση εκ μέρους του αποφαινομένου οργάνου της αναθέτουσας αρχής.
Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην ανεξάρτητη Αρχή Εξέτασης Προδικαστικών Προσφυγών (ΑΕΠΠ), σύμφωνα με τα ειδικότερα οριζόμενα στα άρθρα 345 επ. ν. 4412/2016 και 1 επ. π.δ. 39/2017, στρεφόμενος με προδικαστική προσφυγή, κατά πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του  .
Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι:
(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή 
(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως  
(γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.
Σε περίπτωση παράλειψης που αποδίδεται στην αναθέτουσα αρχή, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης  .
Οι προθεσμίες ως προς την υποβολή των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επομένη εργάσιμη ημέρα και ώρα 23:59:59 .
Η προδικαστική προσφυγή συντάσσεται υποχρεωτικά με τη χρήση του τυποποιημένου εντύπου του Παραρτήματος Ι του Π.Δ./τος 39/2017 και κατατίθεται ηλεκτρονικά μέσω της λειτουργικότητας «Επικοινωνία» στην ηλεκτρονική περιοχή του συγκεκριμένου διαγωνισμού, επιλέγοντας την ένδειξη «Προδικαστική Προσφυγή» σύμφωνα με το άρθρο 18 της Κ.Υ.Α. Προμήθειες και Υπηρεσίες.
Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Ελληνικού Δημοσίου, σύμφωνα με όσα ορίζονται στο άρθρο 363 Ν. 4412/2016 . Η επιστροφή του παραβόλου στον προσφεύγοντα γίνεται: α) σε περίπτωση ολικής ή μερικής αποδοχής της προσφυγής του, β) όταν η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια πριν από την έκδοση της απόφασης της ΑΕΠΠ επί της προσφυγής, γ) σε περίπτωση παραίτησης του προσφεύγοντα από την προσφυγή του έως και δέκα (10) ημέρες από την κατάθεση της προσφυγής. 
Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση της ΑΕΠΠ μετά από άσκηση προδικαστικής προσφυγής, σύμφωνα με το άρθρο 368 του ν. 4412/2016 και 20 π.δ. 39/2017. Όμως, μόνη η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, υπό την επιφύλαξη χορήγησης από το Κλιμάκιο προσωρινής προστασίας σύμφωνα με το άρθρο 366 παρ. 1-2 ν. 4412/2016 και 15 παρ. 1-4 Π.Δ. 39/2017.
Αναλυτική περιγραφή του φυσικού και οικονομικού αντικειμένου της ομάδας δίδεται στη διακήρυξη και αναλυτικότερα στη υπ. αριθμ. 9-2024 μελέτη της υπηρεσίας, η οποία αποτελεί αναπόσπαστο μέρος της διακήρυξης.